Suomenlahden rannalla
Suomenlahden rantamia
 valkolumi peittää,
 ulapalle hyiset varjot
 talvetar jo heittää.

 Harmaana on taivas yllä,
 poissa aallot lauhat,
 Suomenlahden rantamia
 kattaa talven rauhat.

 Tuulen orhi hiljallensa
 ulapoille kiitää,
 Rauhan henki rattoisasti
 ihmisrintaa liitää.

 Täällä viihtyy murhemieli
 täällä tyyntyy rinta,
 tuulet henkii lempeästi
 kovaosasinta.

 Tullos tänne, jos on sulla
 mieli raskas, musta,
 täällä tuuli soittaa sulle
 hiljaan lohdutusta.

 Tullos tänne, murheen lapsi
 ollos sisko, veli,
 tullos maille, missä ennen
 Väinön väki eli.

 Täällä kuivuu kyyneleesi
 sulaa kahleet jäiset,
 täällä laukee rintahasi
 taimet itäväiset.

20.2.04.

Mikko U[otinen].

Lähde: Työmies 3.3.1904.

Mikko Uotinen
Runot
Työmies
1904